B93 har indgået et samarbejde med det grønlandske fodboldforbund, der blandt andet åbner op for grønlandske landsholdsspillere i Østerbro-klubben.

Grønland har begrænsede fodbold-traditioner, men ambitionerne fejler ikke noget, og nu har det grønlandske forbund indgået et samarbejde med Østerbro-klubben B93 fra 2. division.

Det betyder blandt andet, at en træningskamp til sommer, Grønland skal forbedre sig til det uofficielle VM på B93's anlæg og en prøvetræning for de to-tre bedste landsholdsspillere samt måske en plads i truppen, hvis evnerne rækker, som klubben formulerer det.

- Det er et nyt og spændende projekt for B.93. Der sker noget nyt, og det er endnu et hak opad for optimismen i B.93. Jeg mener ikke vi skal være så bange for at hoppe ud i noget nyt som klub. Jeg ser det nye tiltag som meget opløftende, anderledes og inspirerende for klubben.

- Mens vi kan få input fra en anden fodboldkultur kan vi omvendt især hjælpe det grønlandske landshold med at udvikle sine bedste spillere, så de kan præstere bedre på landsholdet, siger cheftræner Morten Rutkjær til klubbens hjemmeside.

Parterne har lavet en treårig aftale.